CELEX: C2006/326/154
Language: el
Date: 2006-12-30 00:00:00
Title: Υπόθεση T-327/06: Προσφυγή της 22ας Νοεμβρίου — Altana Pharma κατά ΓΕΕΑ και Avensa (PNEUMO UPDATE)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/75
            
         Προσφυγή της 22ας Νοεμβρίου — Altana Pharma κατά ΓΕΕΑ και Avensa (PNEUMO UPDATE)
   (Υπόθεση T-327/06)
   (2006/C 326/154)
   Γλώσσα διαδικασίας: η γερμανική
   Διάδικοι
   
      Προσφεύγουσα: Altana Pharma AG (Konstanz, Γερμανία) (εκπρόσωπος: H. Becker)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Avensa AG (Zug, Ελβετία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 11ης Σεπτεμβρίου 2006 (υπόθεση R 668/2005-2)
            
         
               —
            
            
               να υποχρεώσει το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) να απορρίψει την ανακοπή υπ' αριθ. Β 575 524,
            
         
               —
            
            
               επικουρικώς, να υποχρεώσει το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) να αποφανθεί εκ νέου επί της ανακοπής Β 575 524 υπό το φως της αποφάσεως του Πρωτοδικείου.
            
         Ισχυρισμοί και κύρια επιχειρήματα
   
      Αιτούσα την καταχώριση του κοινοτικού σήματος: η προσφεύγουσα
   
      Κοινοτικό σήμα του οποίου ζητείται η καταχώριση: Το λεκτικό σήμα «PNEUMO UPDATE» για προϊόντα και υπηρεσίες των κλάσεων 5, 9, 16, 35 και 42 (αίτηση υπ' αριθ. 2 462 049).
   
      Δικαιούχος του σήματος ή του σημείου για το οποίο ασκήθηκε ανακοπή: Avensa AG.
   
      Σήμα ή σημείο για το οποίο ασκήθηκε ανακοπή: Το γερμανικό λεκτικό σήμα «Pneumo» για προϊόντα της κλάσεως 5, δεδομένου ότι η ανακοπή ασκήθηκε μόνον κατά της καταχωρίσεως του σήματος για προϊόντα και υπηρεσίες της κλάσεως αυτής.
   
      Απόφαση του τμήματος ανακοπών: η ανακοπή έγινε δεκτή
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως και επιχειρήματα: η προσβαλλόμενη απόφαση είναι πλημμελώς αιτιολογημένη και παραβιάζει το άρθρο 8, παράγραφος 1, στοιχείο β', του κανονισμού (ΕΚ) 40/94 (1), διότι δεν υπάρχει κίνδυνος συγχύσεως μεταξύ των αντιπαρατιθέμενων σημάτων. Η προσφεύγουσα προβάλλει επιπλέον ότι το αντιτασσόμενο σήμα δεν χρησιμοποιείται.
   
      (1)  Κανονισμός (ΕΚ) 40/94 του Συμβουλίου της 20ής Δεκεμβρίου 1993 για το κοινοτικό σήμα (ΕΕ 1994, L 11, σ. 1).